**POROČILO O DELU JADRALNO PADALSKE IN ZMAJARSKE KOMISIJE PRI LZS V LETU 2015**

* **Število cat.2 tekem ostaja na enakem nivoju, kot leta do sedaj.**
* **Organizacija DP uspešna v vseh treh kategorijah**
* **Uvrstitev na FAI lestvici**
* **Podpredsednik CIVL**
* **Posvečanje na varnosti po zgledu CIVL**

V letu 2015 je bilo na koledarju osem cat.2 tekem, vključno s tremi DP. Vsa tri DP (jadralno padalsko-preleti, jadralno padalsko-pika, zmajarsko) so bila uspešno izpeljana.

V 2015 smo ohranili visoko raven tekmovalnega športa, tako smo kot država na CIVL WPRS (FAI) lestvici v XC preletih na šestem mestu kar je tri mesta nižje kot lani, v točnosti pristajanja smo še vedno na prvem mest medtem ko smo v zmajarski konkurenci padli na osemnajstvo mesto. Padec pri zmajarjih gre predvsem zaradi prestopa Primoža Gričarja v nemško ekipo.

Med posamezniki imamo tudi zelo dobre uvrstitve, ki so žal pri zmajarjih letos malo slabši, med zmajarji v klasi 1, med sto imamo skupaj le 2 tekmovalca (1 manj kot lani), skupno 17 tekmovalcev na lestvici. Prav tako imamo je na prvem mestu pri pikaših Matjaža Sluga, kar 3 med prvimi desetimi, med sto 7 tekmovalcev, na lestvici 40 tekmovalcev (kar je 8 več kot lansko sezono), medtem ko je pri preletaših na 14. mestu Vidic Jurija, med sto 6 tekmovalcev, na lestvici pa kar 89 tekmovalcev. Vse tri discipline kažejo stabilno stanje glede na preteklo sezone.

V točnosti pristajanja je postal vice prvak Matjaž Sluga, na tretjem mestu je pristal Anton Svoljšak.

Prav tako je ekipa na svetovnem prvenstvu v preletih zasedla odlično drugo mesto, med posamezniki, pa je bil najboljši Vidic Jurij na sedmem mestu.

Še naprej opravljam funkcijo podpredsednika CIVL, tako ostajam na tem položaju že od 2010 dalje. Prav v zadnjih letih je velika pozornost dana varnosti tekmovalcev, zato je CIVL sprejel kar nekaj strogih pogojev, ki jih morajo tekmovalci izpolnjevati na cat.1 tekmah, seveda pa smo kar nekaj teh že implementirali v naša pravila, ostala sprejeta letos na zadnji konferenci Februarja, pa bomo sprejeli letos in bodo veljala v drugi tekmovalni sezoni.

Izdajanje IPPI licence poteka nemoteno. To so FAI CIVL licence, ki jih izdaja nacionalna panožna zveza. Nadaljujemo s promocijo le teh, kot kaže se med piloti počasi dviga ozaveščenost o njih.

Tudi v prihodnje bomo delovali po enakem principu kot do sedaj. Letos nekih večjih nesoglasij pri delovanju podkomisije ni bilo. Večino zapletov smo uspešno rešili na sestankih. Sistem deluje, potrebnih bo še nekaj formalnih pravilnikov, ki bo omogočalo lažje delovanje podkomisij, sicer pa večjih zapletov v letu 2015 ni bilo.

Škofja Loka, dne 10.03.2016 Predsednik SKJPZ pri LZS

Igor Eržen